
	[image: image1.jpg]



	

	
	EURÓPSKY PARLAMENT
	2014 - 2019


Dokument na schôdzu

<Date>{15/07/2014}15.7.2014</Date>
<NoDocSe>B8‑0077/2014</NoDocSe>
<TitreType>NÁVRH UZNESENIA</TitreType>
<TitreSuite>predložený na základe vyhlásenia podpredsedníčky Komisie/vysokej predstaviteľky Únie pre zahraničné veci a bezpečnostnú politiku</TitreSuite>
<TitreRecueil>v súlade s článkom 123 ods. 2 rokovacieho poriadku</TitreRecueil>
<Titre>o vyhrotení násilia medzi Izraelom a Palestínou</Titre>
<DocRef>(2014/2723(RSP))</DocRef>
<RepeatBlock-By><Depute>Fabio Massimo Castaldo</Depute>
<Commission>{EFDD}v mene skupiny EFDD</Commission>
</RepeatBlock-By>
B8‑0077/2014
Uznesenie Európskeho parlamentu o vyhrotení násilia medzi Izraelom a Palestínou

(2014/2723(RSP))
Európsky parlament,

–
so zreteľom na článok v denníku Independent s názvom Israel-Gaza conflict: Israeli air strike destroys home for the disabled killing two women residents (Konflikt medzi Izraelom a Gazou: izraelský nálet zničil domov pre telesne postihnutých a zabil dve jeho obyvateľky),
–
so zreteľom na správu o situácii v Gaze agentúry UNRWA zo 14. júla 2014,

–
so zreteľom na vyhlásenie, pripisované hovorcovi generálneho tajomníka, o situácii medzi Izraelom a Gazou, vydané 13. júla 2014 v New Yorku,

–
so zreteľom na Všeobecnú deklaráciu ľudských práv z roku 1948,

–
so zreteľom na IV. ženevský dohovor o ochrane civilných osôb počas vojny z roku 1949,

–
so zreteľom na Medzinárodný pakt OSN o občianskych a politických právach z roku 1966, 

–
so zreteľom na dohody z Osla (Deklarácia zásad týkajúcich sa dohôd o dočasnej samospráve) z 13. septembra 1993,

–
so zreteľom na Dohovor OSN o právach dieťaťa z roku 1989,

–
so zreteľom na článok 123 ods. 2 rokovacieho poriadku,

A.
keďže súčasný konflikt spôsobuje straty na životoch nevinných a neprijateľné utrpenie civilného obyvateľstva oboch zúčastnených strán; keďže podľa správy UNRWA bolo usmrtených 174 a zranených 1 152 civilistov;

B.
keďže vyhrotenie násilia má vážne dopady na bezpečnosť detí, ktoré sú najzraniteľnejšími obeťami tohto nikdy nekončiaceho konfliktu; keďže podľa správy UNRWA bolo usmrtených najmenej 32 detí;

C.
keďže napriek jasnej požiadavke Bezpečnostnej rady na prímerie sa situácia v pásme Gazy a jeho okolí zhoršuje, čo významne ovplyvňuje bezpečnosť izraelského aj palestínskeho civilného obyvateľstva;

D.
keďže Parlament vyjadril silnú podporu riešeniu spočívajúcemu vo vytvorení dvoch štátov – Izraelského štátu a nezávislého, demokratického, celistvého a životaschopného Palestínskeho štátu – spolunažívajúcich v mieri a bezpečí a žiadala obnovenie priamych mierových rokovaní medzi zúčastnenými stranami;

E.
keďže Parlament opakovane podporil právo Izraela na existenciu v priestore vyčlenenom bezpečnými hranicami;

F.
keďže Parlament opakovane vyjadril podporu právu Palestínčanov na sebaurčenie a keďže ich právo na vlastný štát je nespochybniteľné;

1.
vyjadruje hlboké znepokojenie nad nebezpečným vyhrotením násilia v Gaze a Izraeli a naliehavo vyzýva na okamžitý postup, ktorý by viedol k prímeriu medzi oboma zúčastnenými stranami a zabránil tak ďalším obetiam násilia;

2.
vyzýva na okamžité ukončenie všetkých izraelských vojenských aktivít namierených proti Gaze a raketových útokov z Gazy namierených proti izraelskému územiu;

3.
vyjadruje hlboké zdesenie z neúnosného ľudského utrpenia a zo strát na životoch a vyjadruje solidaritu s rodinami všetkých nevinných obetí izraelsko–palestínskeho konfliktu; dôrazne odsudzuje porušovanie ľudských práv a medzinárodného humanitárneho práva;

4.
zdôrazňuje dôležitosť ochrany civilistov a všetkej dôležitej civilnej infraštruktúry v pásme Gazy;

5.
vyjadruje hlboké poľutovanie nad úmrtiami dvoch telesne postihnutých žien 13. júla v Gaze, keďže civilisti a najmä osoby so zdravotným postihnutím sú najbezbrannejšími obeťami konfliktu;

6.
vyzýva medzinárodné spoločenstvo a EÚ, aby venovali osobitnú pozornosť utrpeniu a potrebám žien a detí zapojených do tohto konfliktu;

7.
zdôrazňuje potrebu okamžite reagovať na ľudskú drámu v pásme Gazy poskytnutím potravín a liekov;

8.
opakovane podčiarkuje, že spor medzi Izraelom a Palestínou sa nedá vyriešiť vojenskými prostriedkami, ale iba prostredníctvom mierového a nenásilného procesu; opakovane žiada obnovenie priamych mierových rozhovorov medzi oboma stranami;

9.
potvrdzuje svoju pevnú podporu riešeniu na princípe dvoch štátov, ktorého podstatou sú hranice z roku 1967 a Jeruzalem ako hlavné mesto oboch štátov, teda izraelského štátu a s ním susediaceho nezávislého, demokratického a životaschopného palestínskeho štátu, ktorých občania by vedľa seba žili v mieri a bezpečí;

10.
vyzýva členské štáty Bezpečnostnej rady OSN, aby vynaložili maximálne úsilie na nájdenie vhodného riešenia krízy; nabáda kľúčových regionálnych aktérov, najmä Egypt a Jordánsko, aby podporili snahu o upokojenie situácie a zabezpečili evakuáciu zranených civilistov;

11.
poveruje svojho predsedu, aby postúpil toto uznesenie Rade, Komisii, podpredsedníčke Komisie/vysokej predstaviteľke Únie pre zahraničné veci a bezpečnostnú politiku, vládam a parlamentom členských štátov, osobitnému predstaviteľovi EÚ pre mierový proces na Blízkom východe, predsedovi Valného zhromaždenia OSN, vládam a parlamentom členov Bezpečnostnej rady OSN, vyslancovi Kvarteta pre Blízky východ, Knesetu a vláde Izraela, predsedovi Palestínskej samosprávy a Palestínskej zákonodarnej rade.

<PathFdR>RE\1031634SK.doc</PathFdR>

PE<NoPE>536.979</NoPE><Version>v01-00</Version>
SK
Zjednotení v rozmanitosti
SK
PE<NoPE>536.979</NoPE><Version>v01-00</Version>
4/4
<PathFdR>RE\1031634SK.doc</PathFdR>
SK
<PathFdR>RE\1031634SK.doc</PathFdR>
3/4
PE<NoPE>536.979</NoPE><Version>v01-00</Version>

SK

